
Text rozhodnutia
Súd: Krajský súd Prešov Spisová značka: 1Sd/30/2014 Identifikačné číslo súdneho spisu: 8014200533 Dátum vydania rozhodnutia: 04. 12. 2014 Meno a priezvisko sudcu, VSÚ: JUDr. Viera Zoľáková ECLI: ECLI:SK:KSPO:2014:8014200533.2 Opravné uznesenie Krajský súd v Prešove v právnej veci navrhovateľa K. W., bytom v E., ul. X.G.. XX, proti odporkyni Sociálnej poisťovni, ústredie v Bratislave, ul. 29. augusta č. 8, Bratislava, o starobný dôchodok navrhovateľa, o oprave výrokovej časti rozsudku Krajského súdu v Prešove č.k. 1Sd/30/2014-20 zo dňa 28. augusta 2014 takto r o z h o d o l : O p r a v u j e výrok rozsudku Krajského súdu v Prešove č. k. 1Sd/30/2014-20 zo dňa 28. augusta 2014 tak, že správne znie : „Súd z r u š u j e rozhodnutie odporkyne zo dňa 26. marca 2014 č. XXX XXX XXXX X podľa § 250j ods. 2 písm. d/ O.s.p. v spojení s ustanovením § 250l ods. 2 a 250q ods. 2 O.s.p. a vec v r a c i a odporkyni na ďalšie konanie. Náhradu trov konania účastníkom n e p r i z n á v a .“ o d ô v o d n e n i e : Krajský súd v Prešove rozsudkom č. k. 1Sd/30/2014-20 zo dňa 28. augusta 2014 zrušil rozhodnutie odporkyne zo dňa 26. marca 2014 č. XXX XXX XXXX X a vec vrátil odporkyni na ďalšie konanie. Náhradu trov konania účastníkom nepriznal. Po písomnom vyhotovení rozhodnutia a jeho zaslaní účastníkom konania bolo zistené, že vo výroku predmetného rozsudku bol nesprávne uvedený dátum vydania rozhodnutia odporkyne, ktoré bolo rozsudkom zrušené, keďže opravným prostriedkom navrhovateľa bolo napadnuté rozhodnutie odporkyne zo dňa 26. marca 2014 a nie z roku 2013. Podľa § 164 v spojení s ustanovením § 246c zákona č. 99/1963 Zb. Občianskeho súdneho poriadku (ďalej len O.s.p.) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Pri vyhotovení rozhodnutia došlo chybou v písaní k zrejmej nesprávnosti spočívajúcej v nesprávnom uvedení dátumu rozhodnutia odporkyne, ktoré bolo rozsudkom Krajského súdu v Prešove zo dňa 28.8.2014 zrušené, keďže namiesto 26. marca 2014 bol uvedený dátum 26. marec 2013. Vzhľadom na uvedené súd túto nesprávnosť opravil a v súlade s postupom podľa § 164 O.s.p. rozhodol tak, ako je uvedené vo výrokovej časti opravného uznesenia. Poučenie: Proti tomuto uzneseniu je prípustné odvolanie v lehote 15 dní odo dňa doručenia na Najvyšší súd Slovenskej republiky v Bratislave prostredníctvom Krajského súdu v Prešove, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha, teda ako navrhuje, aby vo veci rozhodol odvolací súd.

